Eurovision 2024. ''Ea va câştiga''. Prestația care a tăiat respirația în prima seară a showului european
- Meteorologii anunţă o "schimbare majoră" a vremii. Vom avea fenomene extreme în ţară toată săptămâna
Iar fanii au deja un favorit. Prestaţia Irlandei se numără printre momentele adorate de fani. Decorul gotic şi bizar în care se desfăşoară întreg momentul muzical, precum şi calităţile vocale excepţionale ale artistei irlandeze i-au cucerit din prima pe telespectatori.
''Încoronaţi-o'', ''Ea va câştiga Eurovision'' sunt doar cateva dintre reacţiile fanilor Eurovision la prestaţia de aseară.
La ediţia de anul acesta vor participa 37 de ţări, iar Marea finală va avea loc sâmbătă, 11 mai.
România, absentă de la Eurovision
România nu participă anul acesta la Eurovision Song Contest. Televiziunea Română a luat decizia joi, 25 ianuarie, în Consiliul de Administraţie, din cauza "constrângerilor financiare". Practic, nu sunt bani suficienți în bugetul SRTv pentru Eurovision 2024, fondurile fiind alocate pentru prioritățile din acest an: Jocurile Olimpice de vară de la Paris și continuarea procesului de retehnologizare.
"Constrângerile financiare şi dorinţa de a reprezenta România la un nivel performant sunt motivele pentru care Consiliul de Administraţie (CA) a decis ca TVR să nu participe la ediţia din acest an a Eurovision Song Contest (ESC)", a explicat TVR decizia.
Televiziunea Română, organizatoare a Selecţiei Naţionale, a început să participe la competiţia europeană din 1993. Cele mai bune performanţe ale României la acest concurs au fost: de două ori locul al treilea (Luminiţa Anghel & Sistem – Kiev, 2005; Paula Seling şi Ovi – Oslo, 2010) şi o dată locul al patrulea (Mihai Trăistariu – Atena, 2006).